"Tuld ma tulin viskama maa peale." Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Selle viisiga algas One Way saade.
Saade jõuab teieni meie Kaisanieme stuudiost Helsingis.
Tere tulemast saatesse!
Masendus on üks meie aja üldisemaid hädasid.
Selle all kannatavad isegi usklikud.
Täna käsitleb Hannu Äimänen teemat Piibli valguses.
"Kust saab masendunu lohutust?"
One Way Pühapäevapidu Helsingis pühapäeviti 12.00, Vuorikatu 19
Täna on mul südamel selline teema nagu "Masendunu lohutus".
Ma ei pea end masenduse eksperdiks
ega püüa võistelda ühegi terapeudiga,
vaid lähtun isiklikust kogemusest ja sellest,
mida masendus on mulle õpetanud ja mida Piibel sellest räägib.
Ma ei usu, et suudaksin seda teemat lõpuni selgitada,
kuid üht-teist ehk Piibli valguses.
Masendusel on alati põhjus
ja selles on mingi sõnum, mida meil tasub kuulata.
Ma ei usu, et siin pole kedagi, kes poleks kunagi masenduses olnud.
Masendus räägib vajadusest muutuse järgi;
meie elus on midagi, mis vajab muutust või korrigeerimist.
Masendus võib olla meile jõu allikaks.
Algul see nii ei näi, kus oleme sügaval sünguses.
Piiblikoolis oli kord meesfoorumi õhtu.
Üks mees oli teinud endale plakati:
masenduse mannekeen, taastumise teavitaja.
Vaatame Luuka evangeeliumi 7. ptk,
kus räägitakse Ristija Johannese küsimusest Jeesusele.
"Ja seda kõike kuulutasid Johannesele tema jüngrid.
Ja Johannes kutsus enda juurde kaks oma jüngrit
ja saatis nad Issanda juurde küsima:
Kas sina oled see, kes pidi tulema, või jääme ootama teist?”
Kui mehed tema juurde jõudsid, ütlesid nad:
Ristija Johannes on meid sinu juurde läkitanud küsima:
Kas sina oled see, kes pidi tulema, või jääme ootama teist?”
Tolsamal tunnil tegi Jeesus paljusid terveks haigustest ja hädadest
ja kurjadest vaimudest
ning paljudele pimedatele kinkis ta nägemise.
Ja Jeesus vastas neile:
Minge, teatage Johannesele, mida te olete näinud ja kuulnud:
pimedad näevad jälle, jalutud kõnnivad,
pidalitõbised saavad puhtaks ja kurdid kuulevad,
surnud ärkavad üles, vaestele kuulutatakse rõõmusõnumit
ja õnnis on see, kes minust iial ei pahandu!”
Johannes oli vangi pandud pärast Herodese kritiseerimist.
Johannes kuulutas rahvale vägevat meeleparandussõnumit.
Vanglas oli ta ilmselt tõsise masenduse küüsis
ning saatis jüngrid Jeesuselt küsima, kas Tema oli see, kes pidi tulema.
Masenunu võib olla nii sügava surve all,
et kahtleb Jumala olemasolus.
Kui olen lootuse Jeesusele pannud, oli see mingi eksitus,
mingi täiesti alusetu asi, mu enda mõtlemine või mis?
Või on Jeesus siiski see, kelleks Ta end nimetas.
See oli Johannese masenduse taustaks.
Abi, mida ta ses olukorras sai, oli Jeesuse sõna.
Jeesus rääkis Johannesele tuttaval viisil.
Tavaliselt, kui inimene on masenduses,
vajame mingit tuttavlikku vastust.
Johannes oli toetunud Jumala sõnale ja kui ta Sõnast vastuse sai,
koges ta, et Jeesus ise oli selle taga
ja ta polnud asjatult vaeva näinud.
Jeesus teatas talle, et haiged tervenevad
ja surnud ärkavad üles.
Jeesus äratas tõesti surnuid üles.
Masendus on tihti otsekui surmadrill.
Kui Jeesus suudab tõesti surnuid üles äratada,
suudab Ta ka masendunu kuskilt sügavikust üles tuua.
Rõõmustav on siin see, et Jeesus ütles:
Minge ja rääkige Johannesele.
Sõnum ei tulnud kellelegi peale Johannese.
Kuid seesama sõnum, mille sai masendunud Johannes,
kuulub sullegi.
Jeesus ütleb: "Minge ja rääkige" sulle.
Minge ja rääkige Kimmole, minge ja rääkige Sinikkale,
minge ja rääkige Tapanile, või Pekkale või Liisale või Ritvale.
Sõnum on isiklikult sinu. Jeesus tunneb iga masendunut
ja tahab tulla just sellesse olukorda, kus sina oled.
Vaatame teise kirjakoha Luuka 5. peatükist.
Jeesus oli rääkinud rahvaga ja rahvas tungles Tema ümber.
Jeesus laenas Peetruselt jutlustamiseks paati.
Ta ütles Peetrusele: Sõua sügavale kohale
ja laske oma võrgud vette loomuse katseks!”
Siimon vastas talle: Õpetaja,
me oleme terve öö vaeva näinud ega ole midagi saanud!
Aga sinu sõna peale lasen ma võrgud vette.”
Ja kui nad olid seda teinud, püüdsid nad nii suure hulga kalu,
et nende võrgud rebenesid."
Siis mõistis Peetrus, et Jeesus on Issand.
Siis ütles Jeesus: Ära karda!
Nüüdsest peale pead sa püüdma inimesi!”
Jüngrid olid asjata tööd teinud.
Tihti valitseb masendunu hingemaastikul tunne,
et ta on kogu elu asjata vaeva näinud
või vähemalt mingi etapi.
"Mu tööst ei saa mingit asja. Ma ei jaksa ega oska."
Jeesusel oli selliseks pettumusmasenduseks abi.
Vastuseks polnud vaid suur kalasaak, Jeesusel oli midagi enamat,
midagi paremat.
Tal oli sõnum: Sa oled vajalik,
sind vajatakse Jumala riigi ehitamiseks;
su elu pole asjatu.
Peetrus oli eduka kalafirma tegevjuht.
Talle avaldas ilmselt muljet see suur kalasaak
ja kui palju raha see sisse toob.
Jeesus aga polnud huvitatud rahast, vaid ütles: Järgi mind.
Peetrus ilmselt mõtles: Kui kummaline inimene!
Teda ei huvitagi raha.
Jeesus muidugi teab, et vajame toimetulekuks raha,
kuid see pole meie elu eesmärk ega mõte.
Peetrus tajus äkitselt, et Issandal on tema elu jaoks mõte.
Sama sõnum kuulub meilegi, kui masenduses oleme.
"Sind vajatakse millekski paremaks Jumala riigi ehitamises."
Tal on parem motiiv kui raha.
Räägitakse, et ema Teresa oli Kalkutta tänaval olnud
üht vigast, haisvat inimest pesemas.
Mingi ameeriklanna oli sinna tulnud ja öelnud,
et ei teeks seda isegi miljoni dollari eest.
Ema Teresa olevat öelnud: "Mina samuti mitte,"
ja jätkanud rahumeeli pesemist.
Tal oli parem motiiv kui raha.
Kui Jeesus kutsub sind endaga Jumala riiki ehitama,
on Tal parem motiiv kui raha.
Räägitakse, et 1930. aastail elas Teksases mees
nimega mr Yates, kes elas karmides kõrbeoludes
lainepapist onnikeses. Tal oli väheke karja ja palju lapsi.
Elu oli väga karm ja kuiv.
Ühel päeval tuli tema hoovi auto, kust väljus kaks meest,
kes tahtsid seal veidi puurida ja naftat otsida.
Yates andis loa.
Elu läks edasi.
Ühel päeval sõitis õue must "dollarinaeratus",
kust väljus kaks tähtsat meest müügilepinguga
ja tahtsid maatükki ära osta.
Sealt oli leitud USA ajaloo rikkalikeim naftasoon.
Yates oli elanud maalapil, mõistmata selle rikkusi.
Ta sõlmis lepingu.
Kui Jeesus kutsub meid, vahel masendunuidki, endaga,
ei näe me tihti seda, mida Jumal on meisse paigutanud.
Meile võib loomises antud erinevaid oskusi, andeid ja võimeid.
Masendunud inimene ei suuda neid näha.
Jeesus ütleb: Heitke võrk sügavale.
Tihti kaevame oma elus ringi vaid pinnapealselt,
kuid sügavalt hingesopist võib leida rikkusi,
mida Issand tahab Püha Vaimu abil enda kasutusse võtta.
Otsime lahendusi pinna pealt. Tihti on vaja aga sügavamalt kaevata.
Lähme Vana Testamenti. 1. Kuningate 19.
Prohvet Eelijal oli suur lahing ebajumalateenistuse vastu.
Ta oli tapnud Baali prohvetid.
Kuninganna Iisebel ähvardas Eelijat tappa
ja Eelija põgenes.
Ta läks kõrbe ja siin öeldakse nii:
"Ta tuli ning istus ühe leetpõõsa alla;
siis soovis ta oma hinges, et ta võiks surra, ja ütles:
Küllalt! Nüüd, Issand, võta mu hing, sest ma pole parem kui mu vanemad!”
Tihti tuleb masenduses tunne, et tahetakse elust põgeneda.
Mulgi on sõber, kes on aastaid masendust kannatanud.
Aeg-ajalt on tal tahtmine elust pääseda
ja see on väga häiriv sõnum.
"Ja ta heitis maha ning jäi magama leetpõõsa alla.
Aga vaata, üks ingel puudutas teda ja ütles temale: Tõuse üles, söö!”
Ja kui ta vaatas, ennäe,
siis oli ta peatsis üks kuumadel kividel küpsetatud kook
ja kruus vett. Ta sõi ja jõi ning heitis jälle magama.
Aga Issanda ingel tuli veel teist korda ja puudutas teda
ning ütles: Tõuse üles, söö, sest sul on veel pikk tee ees!”
Siis ta tõusis, sõi ja jõi ning käis selle söömise rammuga
40 päeva ja 40 ööd kuni Jumala mäeni, Hoorebini."
Eelija oli sügavas masenduses. Ta tahtis vaid magada.
Tihti ei taheta masenduses üldse voodist tõusta.
Siin tuli abi taevast.
Ilmus Issanda ingel ja ütles: "Sul on ka füüsilisi vajadusi.
Sa pole tükk aega midagi söönud ega joonud."
Masendunule ei pruugi söök ja jook maitseda,
või vastupidi - need maitsevad palju rohkem kui tavaliselt.
Jumal teab meie vajadusi.
Ta tahab tulla ja anda meile ka füüsilist toitu,
kuid ka vaimset Jumala sõna.
Ülevalt võeti ühendust.
Tuli Issanda ingel ja ütles, et ees ootab veel pikk tee.
"Su elu ei lõpe selle masendusega. Pikem tee on veel ees.
Olen kogu su eluteekonna sinuga, sa ei pea üksi olema."
Eelija läks Hoorebile ja jäi ööseks ühte koopasse.
Masendunud inimene tahab end teistest eristada,
tahab koopasse ja on tusane otsekui okassiga.
Kui inimene on aga koopas, võib ta seal ka jänni jääda.
Ingel tuli ja tõstis Eelija pea vägisi püsti
ja õhutas teed jätkama, mitte paigale jääma.
Koopas kuulis Eelija Issanda häält: Mis sa siin teed, Eelija?”
Küllap Jumal teadis, kuid tahtis, et Eelija räägiks.
Eelija vastas:
Ma olen tõsiselt ägestunud Issanda, vägede Jumala pärast,
sest Iisraeli lapsed on hüljanud sinu lepingu,
nad on kiskunud maha sinu altarid ja on mõõgaga tapnud sinu prohvetid.
Mina üksi olen üle jäänud ja nad püüavad võtta mu hinge.”
Eelija saabus mahalaadimispunkti.
Masendunud inimene vajab võimalust rääkida,
et ta saaks oma halva enesetunde ja ahistuse välja rääkida.
Kirjutasin kunagi midagi oma Piibli tagakaanele,
kui kuulasin Piiblikoolis jutlust
Vana Testamendi mõistetest hingamise kohta.
Üks neist on: Lõpetada askeldamine;
vaikida; olla vait; lõpetada ka kõik rääkimine;
sul on luba vait olla.
Jumal rääkis alles siis,
kui läbipõlenud Eelija oli maha rahustatud.
Läbipõlenul on vajadus pidevalt askeldada.
Ta ei suuda oma mõtteid kontrollida ja väsinuna ei suudeta puhata.
Lohutuseks on mõeldud Vana Testamendi keskne sõna:
Jumal tahab lohutada sind nagu lohutatakse last.
Inimesel on vajadus sülle tulla
ning rääkida kellelegi kõik oma mured ja probleemid.
Jumala armastus kannatab selle kõik välja.
Tuleb hetk, kui oled kõik ära rääkinud.
Lohutus algab sellest,
et keegi kannatab ära kõik su probleemid.
Sa ei ole üksi ega hüljatud.
Siis algab sisimast rahunemine, kaamos kaob
ja võib koos vaadata, mida peaks tegema.
Vaid lohutatud ja hoolitsetud inimene
suudab Jumalalt ja inimeselt juhiseid ja nõu vastu võtta.
Sa ei pea seadma käsku käsu peale.
Keegi ei pea suutma endal ise natist kinni võtta
ja masendust välja ajada.
Inimene ei rahune selle läbi, vaid sellega,
et võib puhata nii kaua kui vaja, sest Isal on sulle alati aega.
Issand ütles Eelijale: Mine välja ja seisa mäe peal Issanda ees!”
Ja vaata, Issand läks mööda,
ja tugev ning võimas tuul, mis lõhestas mägesid
ja purustas kaljusid, käis Issanda ees.
Aga Issandat ei olnud tuules. Ja tuule järel tuli maavärisemine,
aga Issandat ei olnud maavärisemises.
Ja maavärisemise järel tuli tuli, aga Issandat ei olnud tules.
Ja tule järel tuli vaikne, tasane sahin.
Kui Eelija seda kuulis, siis ta kattis oma näo kuuega
ja läks välja ning seisis koopasuus.
Ja vaata, temale kostis üks hääl, kes küsis: Mis sa siin teed, Eelija?”
Jumal ilmus äkitselt.
Ta teadis Eelija olukorda, et ta oli masendunud mees.
Oleks võinud arvata,
et Jumal rääkis Eelijaga tuttaval viisil,
kuna Eelija oli tuline prohvet.
Aga Jumal ei rääkinud tormis, ega tules ega maavärinas.
Ilmnes aga selline tahk Jumalast, mida Eelija polnud varem kohanud.
Tuli sügav hingamine ja rahu, vaikus, mis on Issanda südames,
mis rahustab inimest.
"Sounds of silence", nagu Simon ja Garfunkel laulsid.
Vaikuse hääl, kus inimene mõistab, et Jumalal on midagi muud
ja palju rohkem, kui ette kujutame.
Eelija põles lõpuni, et naasta algusse.
Siis ütles Jumal talle: Mine tagasi oma tuldud teed Damaskuse kõrbe!
Mine ja võia Hasael Süüria kuningaks!"
Eelija läks, kui ta oli maha rahustatud.
Ta mõistis, et tee läheb edasi. Ta sai uue ülesande.
Vaatame Iiobi raamatut. Peatükk 21.
Iiob oli kuulanud viletsaid lohutajaid
ega saanud abi oma kannatusse ja valusse.
Tema probleemiks oli see, et ta ei mõistnud,
miks tal pidevalt probleeme oli.
Masendunud inimene mõtleb: Mis halba ma olen teinud,
et tuleb pidevalt arveid ja muud ja mul on vaid 9 senti arvel.
Viletsad lohutajad püüdsid Iiobit trööstida,
kuid Iiob neilt abi ei saanud.
Iiobi ängistuseks oli see, et Jumal ei vasta.
Ta ei suutnud tajuda, miks Jumal lubas tal kannatada,
kui ta oli kõik õigesti teinud ja elas Jumala tahte järgi.
Ta mõtles, et äkki on Jumal ebaõiglane.
See on tihti masendunu probleem ja see, et Jumal ei vasta.
Iiob ütleb: Kuulge ometi mu sõnu ja see olgu mulle troostiks!
Olge minuga kannatlikud, siis ma räägin,
ja kui olen rääkinud, võite irvitada!
Kas ma kaeban inimese peale?"
Kui oled masendunu lohutaja, siis kuula teda.
Ära hakka oma kogemustest rääkima, sest ta ei suuda neid vastu võtta.
Kuula teda.
Hingehoiu sügav nõuanne: Kuula teist inimest.
Lase tal rääkida, mis tunne tal on, ära väida vastu.
Ära karda, lapsuke väeti, kuigi jõudu vähe sul.
Mina teeraja sinule avan, kulgen kõrval sind kaitstes.
Sind käekõrval edasi talutan, homset päeva juba ette tean.
Ära karda, lapsuke väeti, ära ole nii murelik.
Kuigi kitsas on sinu rada, tea, et mina astun sinu ees.
Eksima sa ei pääse, kui käid minu jalajälgedes.
Kuigi maailma jaoks oled võõras, oled ikkagi õnnelik sa,
paljud otsivad minu rada, vähesed selle leiavad.
Ära karda, lapsuke väeti, ära ole nii murelik.
Kuigi ajad vahel raskemad, on järel vaid üürike hetk.
Sind taevas juba oodatakse, uues kodus nii imelises.
Ära karda, lapsuke väeti, ära ole nii murelik.
Nii kiiresti möödus tänane pooltund.
Hannu Äimänen jätkab teemat järgmisel nädalal.
Aitäh vaatamast! Õnnistatud nädalat!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui tänane saade sind puudutas,
palun teata meile sellest e-postiaadressil -
toimisto@onewaymission.fi
Tõlge: Monika Jaaguri